สวัสดีค่ะ ประจำเดือนไม่มา2เเดือนกว่าแล้วซื้อที่ตรวจมาตรวจเอง4ครั้ง ไม่มีการตั้งครรภ์ ไปตรวจอัลตาซาวด์และรวจฉี่กับที่คลีนิค1ครั้งตอนได้2เดือนก็ไม่มีการตั้งครรภ์ มีตกขาวเป็นมูกใสและเป็นน้ำ มีกลิ่นมีความเสี่ยงเป็นโรคอะไรมั้ยคะ ทำยังไงประจะเดือนถึงจะมาปกติ
สวัสดีค่ะ หากได้ตรวจหาการตั้งครรภ์ด้วยตัวเองและได้ไปตรวจที่คลินิกแล้ว ไม่พบการตั้งครรภ์ ก็แสดงว่า ไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนไม่มา 2 เดือนกว่า ก็จะเกิดจากสาเหตุอื่นๆ เช่น- การมีน้ำหนักตัวขึ้นมาก หรือมีโรคอ้วน ซึ่งจะไปมีผลต่อการผลิตฮอร์โมนของรังไข่ได้- มีภาวะไทรอยด์ฮอร์โมนผิดปกติ ซึ่งจะไปมีผลต่อการผลิตฮอร์โมนของรังไข่ได้เช่นกัน- การผลิตฮอร์โมนของรังไข่ผิดปกติ เช่น มีกลุ่มอาการถุงน้ำจำนวนมากในรังไข่ (PCOS) แต่หากได้ตรวจอัลตราซาด์แล้ว ไม่พบความผิดปกติที่รังไข่ ก็ไม่น่าใช่ค่ะ- มีพังผืดในมดลูกแนะนำควรรอประจำเดือนต่อไปก่อน หากยังคงไม่มา ก็ควรกลับไปพบสูติ-นรีแพทย์เพื่อตรวจอีกครั้ง ซึ่งแพทย์อาจให้ยาปรับฮอร์โมนเพื่อให้ประจำเดือนมาเป็นปกติค่ะส่วนตกขาวที่เป็นมูกใสและน้ำ หากมีกลิ่นเหม็นมากผิดปกติ อาจเกิดจากมีการเปลี่ยนแปลงของเชื้อแบคทีเรียในช่องคลอดได้ หรือเกิดจากการติดเชื้อปรสิต หรือจากการมีมดลูกอักเสบก็ได้ ซึ่งหากอาการตกขาวเป็นมากต่อเนื่อง ก็ควรกลับไปพบสูติ-นรีแพทย์เพื่อรักษาเช่นกันค่ะ